
KÖZSZOLGÁLTATÁSI SZERZŐDÉS 
autóbusszal végzett menetrend szerinti személyszállításra

amely létrejött egyrészről

Érd Megyei Jogú Város Önkormányzata (székhely: 2030 Érd, Alsó u. 1-3.; levelezési cím: 2031 Érd, Pf. 31.; törzskönyvi azonosító szám: 731256; államháztartási egyedi azonosító: 740845; nyilvántartja: Magyar Államkincstár; adószám: 15731254-2-13; statisztikai számjel: 15731254-8411-321-13; számlavezető pénzintézet: OTP Bank Nyrt.; bankszámlaszám: 11748009-15731254; képviseli: dr. Csőzik László polgármester), mint ellátásért felelős és megrendelő (a továbbiakban: Önkormányzat)

másrészről a

VOLÁNBUSZ Közlekedési zártkörűen működő Részvénytársaság (székhely: 1091 Budapest, Üllői út 131.; levelezési cím: 1476 Budapest, Pf. 302; cégjegyzékszám: 01-10-04215; nyilvántartja: Fővárosi Törvényszék Cégbírósága; adószám: 10824346-2-44; statisztikai számjel: 10824346-4931-114-01; számlavezető pénzintézet: Kereskedelmi és Hitelbank Zrt.; bankszámlaszám: 10200971-21508747-00000000; képviseli: Dr. Mosóczi László Béla vezérigazgató), mint szolgáltató (továbbiakban: Szolgáltató),

(továbbiakban együtt: Felek) között, az alábbi napon és helyen, a következő feltételek szerint:

I. ELŐZMÉNYEK
[bookmark: _Hlk78190100]
1. Érd Megyei Jogú Város Önkormányzata és Szolgáltató 2023. március 2. napján közszolgáltatási szerződést (a továbbiakban: Alapszerződés) kötöttek, mely 2023. január 1. napján 00:00 órától kezdődően 2024. december 31. napján 24:00 óráig hatályos.

2. Tekintettel arra, hogy az Önkormányzat részéről új pályázat kiírására egyelőre nem került sor, és a helyi közösségi közlekedési szolgáltatást 2025. január 1. napjától is fenn kell tartani, Érd Megyei Jogú Város Önkormányzat Közgyűlése a szolgáltatás folyamatos biztosítása érdekében …./2024. (…...) határozatában úgy döntött, hogy a Személyszállítási törvény 24. § (4) bekezdésének d) pontja, (5) bekezdésének a) pontja és (5a) bekezdése alapján, az 1370/2007/EK rendelet 5. cikk (5) bekezdésével összhangban, közvetlenül bízza meg a közszolgáltatással a VOLÁNBUSZ Zrt-t, az új pályázat alapján kiválasztott szolgáltatóval történő új közszolgáltatási szerződés hatálybalépéséig, de legfeljebb 2025. év december hó 31. napjának 24.00 órájáig.

II. A SZERZŐDÉS TÁRGYA, TARTALMA

Önkormányzat – szükséghelyzeti kijelölés alapján - kizárólagos joggal megbízza a Szolgáltatót Érd Megyei Jogú Város közigazgatási területén autóbusszal végzett helyi menetrend szerinti személyszállítási feladatainak ellátásával a jelen szerződésben foglaltak szerint. 
A Szolgáltató a megbízást elfogadja és kötelezettséget vállal arra, hogy Érd Megyei Jogú Város közigazgatási területén helyi autóbusszal végzett menetrend szerinti személyszállítási feladatainak ellátását a mindenkor hatályban lévő menetrendnek megfelelően, az erre a tevékenységre vonatkozó jogszabályok és egyéb előírások, valamint a jelen közszolgáltatási szerződésben (a továbbiakban: Szerződés) megfogalmazott feltételeknek megfelelően, folyamatosan biztosítja.

1. A Szerződés hatálybalépése, időtartama

1.1. Jelen Szerződésben meghatározott szolgáltatási időszak 2025. január 1. napjától az új pályázat alapján kiválasztott szolgáltatóval történő új közszolgáltatási szerződés hatálybalépéséig, de legfeljebb 2025. év december hó 31. napjának 24.00 órájáig tart.

2. A tevékenység végzésének főbb jellemzői, jogszabályai

2.1. Szolgáltató tevékenységét a mindenkor hatályos jogszabályi előírásoknak, valamint jelen Szerződésben foglalt feltételeknek megfelelően köteles végezni.

2.2. Az autóbusszal végzett menetrend szerinti helyi személyszállítási szolgáltatás végzésének feltételeit az alábbi jogszabályok tartalmazzák:
· Az Európai Parlament és a Tanács 1370/2007/EK rendelete a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről Az Európai Parlament és a Tanács 181/2011/EU rendelete (2011. február 16.) az autóbusszal közlekedő utasok jogairól és a 2006/2004/EK rendelet módosításáról,
· Az Európai Parlament és a Tanács 1073/2009/EK rendelete az autóbusszal végzett személyszállítás nemzetközi piacához való hozzáférés közös szabályairól és az 561/2006/EK rendelet módosításáról ,
· A személyszállítási szolgáltatásokról szóló 2012. évi XLI. törvény (a továbbiakban: Sztv.),
· Az autóbuszos személyszállítási szolgáltatásnak a 181/2011/EU rendeletben nem szabályozott részletes feltételeire, az abban foglaltak alóli mentességekre, az autóbuszos személyszállítási szolgáltatási feltételekre, valamint a közúti személyszállítási üzletszabályzatra vonatkozó szabályokról szóló 213/2012. (VII. 30.) Korm. rendelet,
· A közúti közlekedésről szóló 1988. évi I. törvény,
· 30/1988. (IV. 21.) MT rendelet a közúti közlekedésről szóló 1988. évi I. törvény végrehajtásáról,
· A közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 21.) KöHÉM rendelet,
· A közúti közlekedési szolgáltatásokról és a közúti járművek üzemben tartásáról szóló 89/1988. (XII. 20.) MT rendelet,
· a díj ellenében végzett személyszállítási és a saját számlás áruszállítási, valamint az autóbusszal díj ellenében végzett személyszállítási és a saját számlás személyszállítási tevékenységről, továbbá az ezekkel összefüggő jogszabályok módosításáról szóló 261/2011. (XII. 7.) Korm. rendelet.

2.3. Szolgáltató kijelenti, hogy tisztában van a teljesítésre kiható hatályos jogszabályokkal és azzal, hogy kötelessége biztosítani a tevékenység ellátásához szükséges hatósági engedélyek folyamatos meglétét.

2.4. Szolgáltató a tevékenységét úgy köteles megszervezni, hogy az biztosítsa a szolgáltatások minőségével szemben támasztott elvárások teljesítését, a tevékenységre vonatkozó jogszabályi előírások és hatósági követelmények maradéktalan betartását.

2.5. Önkormányzat az Sztv. 25.§ (7) bekezdés alapján jelen Szerződés hatályának időtartama alatt Szolgáltatónak kizárólagos jogot biztosít a település helyi autóbusz közlekedésének lebonyolítására a 1. számú mellékletben részletezett vonalakon, és annak beleegyezése nélkül nem ad megbízást, ilyet nem engedélyez harmadik személy részére.

3. Felek jogai és kötelezettségei

3.1. Szolgáltató jogosult:
· Önkormányzat közigazgatási területén autóbusszal végzett menetrend szerinti helyi személyszállításra az 1.1. pontban meghatározott időszakban;
· a közszolgáltatási feladattal kapcsolatos valamennyi bevételre;
· a közszolgáltatási tevékenységgel összefüggő, bevételekkel nem fedezett, indokolt költségeinek, valamint a szokásos mértékű, ésszerű nyereségének megtérítésére;
· az értékesített menetjegyek és bérletek mennyiségének együttes alakulását kifejező, a közúti közlekedési szakmában általánosan alkalmazott módszertannal számolt utasok számának csökkenésével arányosan a teljesítmény kibocsátása mérséklését kezdeményezni – amit az Önkormányzat 60 napon belül köteles megvizsgálni, arról döntést hozni.

3.2. Szolgáltató köteles:
· biztosítani a közszolgáltatás folyamatos, zavartalan fenntartását, vis maior esetét kivéve. Vis maiornak minősül minden, a felek akaratától független tény, esemény vagy körülmény, amelyet a felek a tőlük ésszerűen elvárható erőfeszítéssel sem tudnak meggátolni. Ilyennek minősül az olyan szokatlan, előre nem látható körülmény, amely a Szolgáltató akaratán kívül áll, s amelynek következményeit a Szolgáltató kellő gondossággal sem láthatta előre, illetve azt nem volt képes elhárítani (különösen: háború; lázadás; forradalom; természeti katasztrófa; sztrájk; zendülés; tüntetés vagy rendzavarás; humánjárvány, illetve az ezzel összefüggő kormányzati, hatósági, rendvédelmi intézkedések) vagy a Szerződés teljesítésében mutatkozó hiányosságok az Önkormányzat, illetve valamelyik szervezetének magatartására vezethetők vissza. 
Amennyiben Magyarország Kormánya az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére, vagy a jelen közszolgáltatással érintett területre  veszélyhelyzetet hirdet ki, Felek megállapodnak abban, hogy amennyiben a járványhelyzettel összefüggésben a  Szolgáltató a szerződéses kötelezettségeit nem tudja teljesíteni, mentesül a szerződésszegés következményei alól, amennyiben igazolja, hogy a szerződésszegés ésszerűen elvárható intézkedésekkel sem elhárítható. 

Felek ilyen körülménynek tekintik különösen:
· a járványügyi helyzetre tekintettel Szolgáltató alkalmazottait érintő jogszabályi korlátozások bevezetése,
· a Szolgáltató alkalmazottainak olyan fokú tömeges megbetegedése, amely miatt a Szerződés tárgyát képező szolgáltatás ellátás (saját alaptevékenységén felül) számára lehetetlenné válik.
· A szolgáltatás ellátásában történő akadályoztatás esetén a Szolgáltató késedelem nélkül köteles megtenni minden óvintézkedést a közszolgáltatás folyamatos fenntartása érdekében. Vis maior esetében a Szolgáltató folyamatosan köteles tájékoztatni az Ellátásért felelőst a kialakult helyzetben tervezett intézkedéseiről, és minden tőle telhetőt megtenni az adott helyzetben és az adott körülmények között elvárható szintű közszolgáltatás biztosítása érdekében,
· sztrájk esetén az Sztv. szerinti, még elégséges szolgáltatást biztosítani,
· közszolgáltatási feladatát a mindenkor érvényes menetrend teljesítéséhez szükséges darabszámú és kapacitású autóbusszal, az elvárható utazási kényelem biztosításával ellátni,
· a Szerződés teljes időtartamára a menetrend szerinti személyszállítási tevékenységére teljes körű utasbiztosítással rendelkezni, 
· figyelemmel kísérni az utasforgalom alakulását, az utazási igények változásait – ezekre tekintettel menetrend módosítást kezdeményezni;
· a forgalmi igényekre szóló – hozzá érkező – információkat Önkormányzat felé továbbítani;
· az Önkormányzat Szolgáltatóval közölt igényeit megvizsgálni;
· az Önkormányzat kezdeményezésére közreműködni a menetrend további racionalizálásában, a kritikus zsúfoltságtól mentes szolgáltatást a 213/2012. (VII. 30.) Korm. rendeletben foglalt mértékig biztosítani, tehát Felek a többlet személyszállítási igényt – a gazdálkodási szempontokat is figyelembe véve – menetrend módosítással kezelik,
· közölni az Önkormányzattal a menetrend módosítás megvalósításának anyagi vagy egyéb vonatkozásait,
· köteles a jelen közszolgáltatási szerződés keretében üzemeltetett autóbuszokat érintő nagyobb szervizelések, karbantartások és javítások költségkalkulációját előzetesen az Önkormányzat részére jóváhagyás céljából megküldeni, amennyiben a Szolgáltató ezen költségeket a Megrendelővel szemben a jelen szerződés 10.1 pontja szerint érvényesíteni kívánja.
· negyedévente tárgy negyedévet követő 60 napon belül beszámolót küldeni az Önkormányzat részére, mely alkalmas a megelőző időszak közszolgáltatási tevékenységének gazdasági szempontú értékelésére, melyből kitűnnek a közszolgáltatás ellátásával kapcsolatos pénzügyi adatok a következő kötelező tartalommal (4. számú melléklet):
· Bevételek és teljesítmények alakulása
· Költségek alakulása
· Veszteségtérítés meghatározása
· Helyi személyszállítási tevékenység eredményének levezetése.
A beszámoló elkészítése, továbbá az ellenőrzés, adatszolgáltatás az adatvédelmi jogi előírásokra tekintettel személyes adatok nélkül történhet, személyazonosításra alkalmatlan módon, statisztikai jelleggel.
· a pénzügyileg lezárt előző évről minden év március 31. napjáig beszámolót küldeni az Önkormányzat részére, mely alkalmas a megelőző évi közszolgáltatási tevékenységének mennyiségi, minőségi és gazdasági szempontú értékelésére – a beszámolónak tartalmaznia kell jelen Szerződés teljesítésével összefüggő minden lényeges információt, így különösen az indított járatok számát, a hasznos és rezsi kilométer teljesítményt, a férőhely-kilométer teljesítményt, az utas számot és utaskilométer-teljesítményt, a bevételekről készített kimutatást, a menetdíjbevételeket kategóriánként részletezve, az üzemeltetett autóbuszok számát, életkorát, futásteljesítményét, a késett és kimaradt járatok számát, valamint az utas-panaszokról készített tájékoztatót, 
· belső számvitelében elkülöníteni a jelen Szerződésben foglalt feladata ellátása révén realizált bevételeket, az annak érdekében felmerült kiadásokat, ráfordításokat – az ily módon elkülönített elszámolást az adózás rendjére vonatkozó jogszabályokban előírt határidőig megőrizni, 
· egységes megjelenést biztosítani az érintett járműveken, hogy a közszolgáltatás helyi közösségi közlekedést ellátó funkciója beazonosítható legyen;
· törekedni az erőforrásokkal való hatékony gazdálkodás érdekében a szolgáltatás árában megjelenő költségek folyamatos csökkentésére a Szerződés ideje alatt;
· gondoskodni a szolgáltatás igénybevételéhez szükséges utazási jegyek, bérletek előállításáról, beszerzéséről, valamint olyan értékesítési hálózat működtetéséről, mely biztosítja az utazóközönség számára azok megvásárlását;
· a szolgáltatásit igénybe vevők megfelelő menetrendi tájékoztatásáról gondoskodni;
· a tulajdonában vagy használatában lévő autóbusz-végállomásokat, pályaudvart tisztán tartani, az alapvető szükségletek kielégítésére szolgáló helyiségekhez (WC, mosdó) történő hozzáférést biztosítani, a téli hó eltakarítást és síkosság-mentesítést elvégezni.

3.3. Önkormányzat jogosult:
· áttekinteni és ellenőrizni a szolgáltatás ellátása minőségének Szerződésben rögzített teljesülését,
· javaslatot tenni a szolgáltatás színvonalának javítására,
· az esetlegesen szükséges menetrendi módosításokra javaslatokat tenni.
· a lakossági igényeket összegyűjteni, véleményezni, és álláspontját közölni Szolgáltatóval

3.4. Önkormányzat köteles:
· 30 napon belül dönteni a Szolgáltató javaslatairól és az esetleges feltételekről,
· a járati útvonalon az utak autóbusz-fordulók és megállóhelyek megfelelő állapotáról, a balesetmentes közlekedés feltételeiről gondoskodni (út-, és megállóhely burkolattakarítás, téli hó eltakarítás és csúszásmentesítés, egyéb akadályok elhárítása stb.), és a nem önkormányzati kezelésben lévő utak kezelőit haladéktalanul felhívni a balesetmentes közlekedés feltételeinek biztosítására, valamint tudomásul veszi, hogy ilyen akadályoztatás miatt Szolgáltató az érintett helyi járati forgalmat szüneteltetheti az akadály elhárításáig;
· a járati útvonalat érintő építkezésre, útfelbontásra vonatkozó engedély kiadása előtt a Szolgáltatóval egyeztetni;
· az általa üzemeltetett megállóhelyek használatát díjmentesen biztosítani a Szolgáltató részére, a Szerződésben foglalt kötelezettségei teljesítése érdekében.

4. A Szerződés teljesítését biztosító mellékkötelezettségek

4.1. Szolgáltató tudomásul veszi, hogy a tevékenységével összefüggő, saját hibájára visszavezethető okok miatt bekövetkező járatkimaradások, továbbá a járművek tisztaságával, a személyzet magatartásával, az utasok tájékoztatásával kapcsolatos jogos kifogások száma éves szinten nem haladhatja meg az indított járatokhoz viszonyított 2%-os határértéket. 

4.2. Amennyiben a Szolgáltató a saját hibájából megszegi a Szerződést és szerződésszegését nem tudja kimenteni, úgy az Önkormányzat jogosult hibás teljesítési kötbért alkalmazni járatkimaradás és jogos utaspanasz esetén, melynek mértéke 5.000 Ft/eset, azaz ötezer forint/eset.

4.3. Ha a kimaradt járatok száma, továbbá a járművek tisztaságával, a személyzet magatartásával, az utasok tájékoztatásával kapcsolatos jogos kifogások száma éves szinten az indított járatok 2%-át meghaladja, az Önkormányzat jogosult hibás teljesítési kötbért alkalmazni, melynek mértéke 50.000 Ft/alkalom/járat, azaz ötvenezer forint/alkalom/járat.

4.4. A Szolgáltató által az Önkormányzatnak március 31-ig megküldött éves beszámolóban a Szerződés 3.2. pontjának megfelelően kötelezően szerepeltetni kell a késett és kimaradt járatokra, valamint az utaspanaszokra vonatkozó tájékoztatást, mely adatvédelmi jogi előírásokra tekintettel személyes adatokat nem tartalmazhat, kizárólag személyazonosításra alkalmatlan módon, statisztikai jelleggel,

4.5. A járatkimaradások dokumentálása a VOLÁNBUSZ Zrt. integrált informatikai rendszerében nyilvántartott adatok alapján történik. A jogos utaspanaszokra vonatkozó kimutatás alapjául kizárólag a Szolgáltató által elbírált panaszokról vezetett nyilvántartás szolgál.

4.6. A kötbérigény számítást csupán Szolgáltatónak felróható ok esetén szükséges elvégezni az induló vagy végállomásra vonatkoztatva. Amennyiben mindkét állomáson határérték feletti késés volt tapasztalható, a két állomáson mért érték közül csak a magasabb értékre vonatkozik a kötbérigény.

5. Alvállalkozó közreműködésére vonatkozó feltételek

5.1. Szolgáltató jelen Szerződés vonatkozásában, az alaptevékenység tekintetében, összesen az éves hasznos kilométer maximum 10%-áig vehet igénybe alvállalkozót. 

5.2. Nem minősül alvállalkozónak a bizományosi vagy egyéb értékesítésben, a járművek rendelkezésre bocsátásában, a tevékenység végzéséhez szükséges ingatlan(ok) bérbeadásában, a járművek műszaki, esztétikai állapotának biztosításában, valamint az ellenőrzésben résztvevő közreműködő.

6. Menetrend

6.1. Felek együttműködnek a forgalom lebonyolítását segítő intézkedések előkészítésében (különösen az utasszámlálás, valamint a forgalmi ellenőrzések terén). 

6.2. A tevékenység megkezdésekor a 2. számú mellékletben rögzített menetrendben szereplő adatok alapján történik a közszolgáltatás nyújtása.

6.3. A menetrend módosítását bármely Fél kezdeményezheti, azonban a módosítások bevezetése – mivel az a jelen Szerződés módosításának minősül – a Felek közös megegyezésén alapul. A módosítások lehetőleg a helyközi autóbusz-közlekedés menetrendváltozásának dátumaihoz igazodnak. 

6.4. Szolgáltató a menetrend kialakítását, hivatalos meghirdetését a vonatkozó jogszabályokban foglalt rendelkezések alapján végzi.

6.5. Szolgáltató a közszolgáltatási feladatát a mindenkor hatályos menetrend teljesítéséhez szükséges darabszámú és kapacitású autóbusszal köteles ellátni.

6.6. Szolgáltató vállalja, hogy a helyi menetrendi füzetben a város helyi járati vonalhálózati térképét is szerepelteti.

6.7. Önkormányzat a meghirdetésben segítséget nyújt a helyi adottságok szerint.

6.8. Szolgáltató a menetrend módosítási javaslat tekintetében legfeljebb 15 napon belül hatásvizsgálatot végez.

6.9. A menetrend módosítási javaslat tekintetében az Önkormányzat dönt, gazdasági hátrányt okozó menetrendi intézkedés esetében a döntésében rendelkeznie kell a gazdasági hátrány kompenzálásáról.

6.10. Azonnali menetrend módosítást igénylő esemény esetében a hatásvizsgálatot a menetrend módosítást követően el kell végezni. Az azonnali menetrend módosítást elrendelő döntés esetében az Önkormányzat rendelkezik arról, hogy az azonnali menetrend módosítással felmerülő negatív gazdasági hatásokat a 10. pontban szereplő kalkulációs szabályok szerint megtéríti.

7. Utastájékoztatás

7.1. Szolgáltató a szolgáltatást igénybe vevők tájékoztatása érdekében az utastájékoztatási kötelezettségeinek az alábbi elérhetőségeken tesz eleget:
· internet: www.volanbusz.hu/erd (letölthető PDF formátumú menetrend, vonalhálózati térkép),
· megállóhelyi információs táblák (megállóhelyi menetrendi tájékoztatók),
· elektronikus hangos és vizuális utastájékoztató az autóbusz-állomáson,
· autóbuszok homlokfelületén viszonylatszám megjelenítése vagy annak hiányában iránytáblán történő kihelyezése,
· egyéb kiadványokban (például regionális és helyi autóbusz menetrend, forgalmi változások és menetrend módosítások szóróanyagai).

8. Menet- és bérletjegy árusítás, díjszabási tájékoztató

8.1. Szolgáltató az autóbuszon menetjegy, az autóbusz-állomáson és a bizományosi szerződéses helyeken bérlet- és menetjegy vásárlási lehetőséget biztosít.

8.2. Szolgáltató az Önkormányzat helyi autóbusz-közlekedésének aktuális árait és kedvezményeit a díjszabási tájékoztatóban, az utazási feltételekben, illetve üzletszabályzatában teszi közzé. Ezek elérhetőek:
· interneten: www.volanbusz.hu/erd
· szolgálati helyeken és az autóbuszokon kivonatos formában.

8.3. Felek a tevékenység igénybevételének áraira és feltételeire – a díjszabásra és a pótdíjakra – vonatkozóan a következőkben állapodnak meg: Szolgáltató jelen Szerződés 3. számú mellékletében megállapított díjakat alkalmazza a helyi menetrendszerinti autóbuszos személyszállítás ellátása során.

8.4. Amennyiben az Önkormányzat az illetékes Miniszterrel megállapodást köt a helyi közszolgáltatás helyközi járatokkal történő ellátására, a Szolgáltató a helyközi (elővárosi és regionális) járatok városon belüli szakaszait is meghirdeti az utazóközönség felé, azonban az nem része a helyi menetrendnek. Ebből következően a helyközi járatok menetrendjének módosítása nem minősül a jelen Szerződés módosításának. 

9. Utasokkal való kapcsolat

9.1. Szolgáltató kiemelt figyelmet fordít utasainak minél magasabb színvonalon történő kiszolgálására a Szerződésben rögzített előírások betartásával.

9.2. Az Sztv.-ben és az autóbuszos személyszállítási szolgáltatási feltételekre, valamint a közúti személyszállítási üzletszabályzatra vonatkozó szabályokról szóló 213/2012. (VII. 30.) Korm. rendeletben foglaltaknak megfelelően előkészített, valamint az Építési és Kereskedelmi Minisztérium által jóváhagyott Üzletszabályzat alapján Szolgáltató tevékenységére vonatkozóan az Üzletszabályzat szabályozza azokat a magatartási szabályokat, jogokat és kötelezettségeket, amelyek a menetrendszerinti személyszállítással összefüggő kapcsolatokat meghatározzák. Szolgáltató az Üzletszabályzatát a www.volanbusz.hu weboldalon teszi közzé.

9.3. Szolgáltató közlekedési szolgáltatásaival kapcsolatos észrevételek, javaslatok, panaszok fogadására és továbbítására – szóban, írásban, elektronikus úton, telefonon - az autóbusz-pályaudvar közönségszolgálati irodája nyitvatartási időben az utazóközönség rendelkezésére áll.

9.4. A bejelentéseket, javaslatokat és panaszokat Szolgáltató feldolgozza, elemzi és értékeli. 

10. Pénzügyi rendelkezések – bevételek és költségek – az elszámolás, az ellentételezés

10.1. [bookmark: _GoBack]Felek rögzítik, hogy a Szolgáltató által igényelt, a közszolgáltatás ellátásának előzetes ellentételezési igénye 2025. évre vetítve nettó 74.400.000 Ft, azaz nettó hetvennégymillió-négyszázezer forint. 
A közszolgáltatás ellátása során a Szolgáltatót illeti meg a közszolgáltatásból származó és azzal összefüggő minden bevétel, ideértve a jegyek és bérletek értékesítéséből származó menetdíjbevételt, az utasokat jogszabály alapján megillető kedvezmények után járó szociálpolitikai menetdíj-támogatást, az utasok által fizetett pótdíjakat és egyéb bevételeket, a reklám bevételeket, valamint az Önkormányzatnak a helyi közlekedéshez nyújtott állami támogatást.

[bookmark: _Hlk183596674]Az összes működési költséget, beleértve az adókat, illetékeket, egyéb ráfordításokat, az autóbuszok szervizelését, karbantartását, javítását, vizsgáztatását, tankolását, tisztántartását, valamint minden, a gépjárművek szabályos és minőségi üzemben tartásával kapcsolatos költségeket azok felmerülésekor Szolgáltató viseli, egyedileg nem háríthatók át Megrendelőre. Az autóbuszok nagyobb szervizelésének, karbantartásának és javításának előzetes költségkalkulációját a tevékenység elvégzése előtt megküldi Önkormányzat részére. Elszámolásakor az előzetesen megküldött költségkalkulációk Megrendelő részéről történő elfogadása esetén az összes költségek és ráfordítások között kerül befogadásra.
Abban az esetben, ha a Szolgáltatót megillető valamennyi bevétel nem fedezi a szolgáltatási tevékenység ellátásának összes költségét és nem biztosítja a Szolgáltató részére a ráfordítás arányos 5%-os ésszerű nyereséget, a Szolgáltatót ellentételezés illeti meg.

Az Önkormányzat által megfizetendő tényleges ellentételezés mértéke a 4. számú mellékletben foglalt minta szerint megküldött negyedéves beszámoló „Ellentételezési igény" összegző sorában szereplő – mint bevételekkel nem fedezett indokolt költség – összegnek felel meg, melyet a beszámoló kézhezvételét követő 8 napon belül Szolgáltató pénzforgalmi számlájára történő átutalással teljesít. 
Szolgáltató a negyedéves beszámolót a tárgynegyedévet követő második hónap utolsó munkanapjáig küldi meg az Önkormányzat részére. 

Az önkormányzati támogatás számítása a következők szerint történik: a göngyölt negyedévekre vonatkozó összes költség és ráfordítás összegéből levonásra kerül a jegyek és bérletek értékesítéséből származó árbevétel, a mindenkor hatályos jogszabályokban meghirdetett utazási kedvezmények után járó szociálpolitikai menetdíj-támogatás, valamint az adott időszakra vonatkozó és pénzügyileg rendezett önkormányzati támogatás, központi költségvetési törvényben meghatározott normatív támogatás és egyéb támogatás.

A Felek az ellentételezést a Nemzeti Adó- és Vámhivatal (továbbiakban: NAV) „VOLÁN társaságok helyi közlekedési közszolgáltatáshoz kapcsolódó támogatás áfa-rendszerbeli megítélése" tárgyú szakmai tájékoztatója alapján áfa-mentes ellentételezésnek (támogatásnak) tekintik. Ezzel összefüggésben a Felek jelen Szerződést az 1370/2007/EK rendelet 4. cikk (1) bekezdés a) és b) pontjában foglaltaknak megfelelően kötik meg, akként, hogy
· az ellátásért felelős és közlekedési szolgáltató között megkötött Közszolgáltatási szerződés egyértelműen rögzítse a közlekedési szolgáltató közszolgáltatási feladatait,
· a közlekedési szolgáltatót megillető ellentételezés számításának rendje előzetesen megszabott, objektív és átlátható módon meghatározott feltételekre épüljön, valamint
· az ellentételezés mértéke nem haladhatja meg a közlekedési szolgáltató jelen Szerződés alapján végzett közszolgáltatási feladatok teljesítésével együtt járó költségeinek, méltányos nyereségnek a díjbevétellel, szociálpolitikai menetdíj-támogatással és egyéb kapcsolódó bevételekkel és támogatásokkal nem fedezett összegét.
A Felek az ellentételezést mindaddig áfa-mentes ellentételezésnek (támogatásnak) tekintik, amíg a NAV, annak jogutódja vagy más illetékes intézmény/szerv az ellentételezéssel kapcsolatosan áfa-fizetési kötelezettséget nem állapít meg. 

10.2. Önkormányzat jogosult a negyedéves beszámolóban kimutatott szolgáltatásra vonatkozóan az ellentételezés fizetési határidejét megelőzően írásban kifogással élni. Amennyiben az Önkormányzat kifogással él, úgy azt hitelt érdemlő módon, igazoltan alá kell támasztania, valamint meg kell határoznia a kifogással érintett járatok számát és menetrend szerinti kilométer teljesítményét, valamint ezek alapján annak mértékét, hogy álláspontja szerint a kifogásban foglaltak mennyivel csökkentik a Szolgáltató által nyújtott menetrend szerinti autóbusz-közlekedési teljesítést. A kifogásról a Felek egyeztetnek, a megegyezés eredménye a Szolgáltató által figyelembe vételre kerül. Az Önkormányzat által nem kifogásolt összeget az Önkormányzat határidőre teljesíti. A csökkentés mértéke nem haladhatja meg a kifogásban foglalt értéket. 

Felek megállapítják, hogy mivel folyamatos szolgáltatásról van szó, ezért a Felek a szolgáltatást külön elfogadó nyilatkozat nélkül is teljesítettnek tekintik abban az esetben, ha az Önkormányzat a fizetési határidőig a szolgáltatásra vonatkozóan nem él kifogással. Amennyiben az Önkormányzat kifogással él a beszámolóban foglaltakkal, a kifogással nem érintett ellentételezés összegét köteles a jelen Szerződés szerinti határidőben megfizetni.

Az Önkormányzat tudomásul veszi, hogy a Szolgáltató jogosult negyedéves lejárt tartozást követően 8 napos fizetési póthatáridővel az Önkormányzatot a fizetési kötelezettség teljesítésére felszólítani.

Az Önkormányzatot fizetési késedelem esetén a Polgári Törvénykönyvről szóló 2013. évi V. törvény (a továbbiakban: Ptk.) 6:155.§-ában foglaltakkal összhangban az esedékesség napjától a tényleges pénzügyi teljesítés napjáig a késedelemmel érintett naptári félév első napján érvényes jegybanki alapkamat nyolc százalékponttal növelt összegének megfelelő mértékű késedelmi kamatfizetési kötelezettség terheli. Szolgáltató a késedelmi kamat iránti igényét a Ptk. elévülési szabályai szerint jogosult érvényesíteni.
Az Önkormányzat fizetési kötelezettsége azon a napon számít pénzügyileg teljesítettnek, amikor annak összegét a Szolgáltató pénzforgalmi számláján a számlavezető pénzintézete jóváírta, vagy jóvá kellett volna írnia.

10.3. Amennyiben a Szerződés időtartama alatt az Önkormányzat normatív támogatást vagy más, azonos célú támogatást kap (pl.: helyi közösségi közlekedés állami támogatása), akkor azt az Önkormányzat a jogszabályban meghatározottak szerint a helyi közforgalmú közlekedés ráfordításainak részleges finanszírozására céljából – a 10.1. pontban rögzített ellentételezésen felül – teljes egészében a Szolgáltató részére átadja.

10.4. Felek megállapodnak, hogy amennyiben a NAV, annak jogutódja vagy más illetékes intézmény/szerv az ellentételezés áfa tartalmára vonatkozóan a jelen Szerződésben foglaltaktól eltérően foglal állást, és megállapítja az ellentételezés utáni áfa fizetési kötelezettséget, akkor az Önkormányzat kötelezettséget vállal a Szolgáltató által fizetendő áfa és egyéb, a NAV, annak jogutódja vagy más illetékes intézmény/szerv által meghatározott bírság, késedelmi pótlékok összegének megtérítésére. Ezen összeget a Szolgáltató a kiállítás időpontjától számított 15 napos fizetési határidejű számlája vagy fizetési értesítője ellenében az Önkormányzat köteles határidőre teljesíteni.

10.5. Felek rögzítik, hogy a Szolgáltató túlkompenzációját kizárják. A Szolgáltató a szolgáltatás szerződésszerű teljesítéséről szóló beszámolóban köteles legkésőbb tárgyévet követő év március 31-ig a 4. számú mellékletben foglalt tartalommal a bevételeket, ráfordításokat, valamint a szokásos mértékű, ésszerű nyereség összegét bemutatni az Önkormányzat részére.
Szolgáltatót a 4. számú mellékletben foglalt adatok alapján legfeljebb a közvetlen és közvetett költségek 5%-ának megfelelő mértékű nyereség illeti meg.

Abban az esetben, ha a negyedéves beszámolók alapján az Önkormányzat által megfizetett támogatási összeg több, mint az éves beszámolóban a tény adatok alapján  meghatározott ellentételezési igény, vagyis a 4. számú mellékletben foglalt minta szerinti, az adott időszakra vonatkozó „Ellentételezési igény” összegző során pozitív összeg kerül kimutatásra, akkor Szolgáltató vállalja, hogy a túlfizetés összegét a beszámoló elfogadását követő 30 naptári napon belül egy összegben, átutalással megfizeti az Önkormányzat pénzforgalmi számlájára. 

Önkormányzat vállalja, hogy ha 4. számú mellékletben foglalt minta szerint meghatározott tárgyidőszaki „Ellentételezési igény” összegző sora esetlegesen negatív összeget – mint bevételekkel nem fedezett indokolt költséget – tartalmaz, azt a beszámoló elfogadását követő 8 napon belül átutalással teljesíti a Szolgáltató pénzforgalmi számlájára. 

Az „Ellentételezési igény” összegző sorban kerül feltüntetésre a bevételekkel nem fedezett
· közvetlen költségek,
· közvetett költségek,
· ráfordítások (közvetlen és közvetett költségek összege) 5%-ának megfelelő mértékű nyereség együttes összege.
A 4. számú melléklet „Önkormányzati támogatás" során kerül kimutatásra a Szerződés 10.1. pontja szerint teljesített tárgyévi önkormányzati ellentételezés és egyéb támogatás összege is.


11. A Szerződés módosításának feltételei

11.1. A Szerződést Felek kölcsönös érdekeltség esetén közös megegyezéssel módosíthatják.

11.2. A módosítás nem vonatkozhat a szolgáltatási időszak meghosszabbítására, és nem állhat ellentétben a menetrend szerinti helyi személyszállítási szolgáltatást igénybe vevők érdekeivel, közérdeket nem sérthet.

11.3. Amennyiben a Szerződés megkötését követően a szerződéskötéskor előre nem látható ok következtében beállott körülmény miatt a Szerződés a Felek bármelyikének lényeges és jogos érdekét sérti - ide értve, ha a szerződéskötést követően alkotott jogszabály a Szerződés tartalmi elemeit valamelyik fél lényeges és jogos érdekének sérelmével járó módon változtatja meg - a módosításban érdekelt fél írásban kezdeményezheti a másik félnél a Szerződés módosítását, megjelölve, hogy azt milyen okból és milyen körben kéri.

11.4. A kérés kézhezvételét követő 30 napon belül a felek megtárgyalják a Szerződés módosításának közös megegyezéssel történő lehetőségét, és a Szerződést a vonatkozó jogszabályok, valamint méltányos érdekeik figyelembe vételével egybehangzó akarattal módosíthatják.

11.5. A menetrend módosítását – beleértve vonal vagy járat megszüntetését, új vonal vagy járat bevezetését, megállóhely megszüntetését, áthelyezését, kihagyását, új megállóhely létesítését, az indulási, illetőleg érkezési időpontok megváltoztatását - bármelyik fél kezdeményezheti. 

11.6. A menetrend módosítását a Szolgáltató a tervezett változtatást legalább 30 nappal megelőzően, írásban, az előzőek szerinti hatáselemzés benyújtásával kezdeményezheti.

11.7. Rendkívüli vagy sürgős helyzet megoldását célzó esetben kisebb módosítást a Szolgáltató az Önkormányzat előzetes tájékoztatásával is végrehajthat.

11.8. Fejlesztési igénnyel vagy jelentős szervezési intézkedésekkel járó szolgáltatásbővítésre az Önkormányzat legalább 3 hónapos határidő biztosításával kérheti fel a Szolgáltatót, aki ennél rövidebb határidőre is vállalhatja a teljesítést.

12. A Szerződés felmondásának feltételei 

12.1. Önkormányzat abban az esetben jogosult a Szerződést felmondani, ha a Szolgáltató nem teljesíti a Szerződésben vállalt kötelezettségeit, így különösen, ha a Szolgáltató:
· a közszolgáltatási tevékenységet részlegesen vagy teljes körűen önkényesen félbeszakítja, szünetelteti,
· a szolgáltatást nem a hatályos menetrendnek megfelelően teljesíti,
· az utazóközönség jogait durván és ismétlődően megsérti,
· a közszolgáltatási tevékenység gyakorlásához szükséges személyi és tárgyi feltételeket nem biztosítja.
A felmondásra okot adó körülmény beállta esetén az Önkormányzat az oknak és a helyzetnek megfelelő határidő megjelölésével felszólítja a Szolgáltatót a szerződésszegés kiküszöbölésére. Amennyiben a Szolgáltató a felszólításnak az Önkormányzat által szabott időn belül nem tesz eleget és a szerződésszegő állapot továbbra is fennáll, az Önkormányzat jogosult a Szerződést felmondani.

12.2. Szolgáltató abban az esetben jogosult a Szerződést felmondani, ha
· az Ellátásért felelős a Szolgáltató részére a negyedéves, illetve éves beszámolóban bemutatott „ellentételezési igény” összegét a fizetési határidő leteltét követő 90 nappal nem téríti meg, és ennek teljesítésével kapcsolatban nem jön létre írásos megállapodás,
· a Szolgáltatót jogszabály alapján megillető anyagi juttatások, források, továbbá bármely, az autóbusz-közlekedés fenntartását, működtetését (üzemeltetését), fejlesztését szolgáló céltámogatást az Önkormányzat felszólítás ellenére jogosulatlanul visszatartja vagy határidő után 60 nappal - ismétlődő esetben 30 nappal - fizeti meg,
· ha a Szerződés megkötésének vagy közös megegyezésen alapuló módosításának időpontjában a közszolgáltatási jogok gyakorlásával összefüggésben fennálló körülmények a Szolgáltató által bizonyítottan és rajta kívül álló okokra visszavezethetően oly mértékben megváltoznak, hogy a szerződésszerű teljesítés a Szolgáltatótól nem várható el, és a Szerződés feltételeinek módosításában a Felek nem jutnak közös megegyezésre.

12.3. A felmondásnak a 12.1. és a 12.2. pontok szerinti esetekben tartalmaznia kell a felmondás előzményeit, a felmondás okát és az annak jogszerűségére vonatkozó hivatkozást, a közszolgáltatási jogok megszűnésének, illetőleg a közszolgáltatási tevékenység megszüntetésének határidejét, amely nem haladhatja meg az ugyanezen időponttól számított 6 hónapot.

12.4. Az Önkormányzat a Szerződést rendkívüli felmondással az alábbi esetekben mondhatja fel:
· a Szolgáltató a közszolgáltatás ellátása során a tevékenységére vonatkozó jogszabályokat vagy hatósági előírásokat súlyosan megsérti és a jogsértés tényét bíróság vagy hatóság jogerősen megállapítja. Súlyos jogsértés körébe tartozik különösen a közszolgáltatási tevékenység gyakorlásával összefüggő, büntetőjogi felelősségre vonással vagy jelentős anyagi károkozással járó cselekmény,
· a Szolgáltató a Szerződésben meghatározott lényeges kötelezettségét neki felróhatóan súlyosan megsérti. Súlyos szerződésszegésnek minősül különösen, ha a közlekedésbiztonsági, környezetvédelmi, munkavédelmi, tűzvédelmi előírások megszegése miatt haláleset következik be.
· a Szolgáltató a Szerződésben vállalt hálózaton vagy annak egy részén a menetrend szerinti autóbusz-közlekedés saját hibából egyoldalúan véglegesen vagy többször időlegesen megszünteti, szünetelteti. Nem tekinthetők felmondási alapnak a jogszerű sztrájk következtében elmaradt járatok;
· a Szolgáltató az autóbuszjáratokat saját hibájából a Szerződés mellékletét képező menetrendtől folyamatosan vagy többször ismétlődően eltérően közlekedteti, ezen belül különösen ilyen módon az egyes vonalakon a napi üzemidőt csökkenti, az előírt napi járatszám alatt teljesít, a vonalhálózatot vagy annak egy részét az Önkormányzat egyetértése nélkül megváltoztatja, a kapacitását visszatartja, illetve csökkenti,
· a menetrend szerinti közforgalmú autóbuszjáratok közlekedtetésére, a személyszállítási tevékenységre, valamint az ehhez használt járművek üzemben-tartására és üzemeltetésére vonatkozó jogszabályok súlyos és ismételt megszegése estén, vagy a Szolgáltató által üzemeltethető járművek számát - az engedélykivonat bevonása vagy az abban megjelölt jogosultság szűkítése mellett - ismételten korlátozza, az állami és/vagy önkormányzati költségvetést terhelő forrásokat, támogatásokat, juttatásokat nem a céljának, rendeltetésének és az erre előírt feltételeknek megfelelően, vagy a jogszabályokban foglaltak megsértésével használja fel és ezt az erre jogosult hatóságok vizsgálatai megállapítják, illetve a Szolgáltatót jogerősen elmarasztalják,
· ha a Szolgáltató autóbusszal végzett személyszállításra való jogosultságát a közlekedési hatóság visszavonja,
· egyebekben, ha a Szolgáltató a közszolgáltatási feladatának ellátása során a tevékenységére vonatkozó jogszabályokat vagy a közszolgáltatási feladat végzésével közvetlenül összefüggő, annak folyamatos ellátását meghatározó mértékben befolyásoló hatósági előírásokat súlyosan megsérti és e jogsértés tényét bíróság, vagy hatóság jogerősen megállapítja.

12.5. A Szolgáltató a Szerződést rendkívüli felmondással felmondhatja, ha a Szolgáltató által a Szerződésben vállalt menetrend szerinti autóbusz-közlekedés fenntartását, folyamatos üzemeltetését, fejlesztését szolgáló feladatok ellátását biztosító kötelezettségeit az Önkormányzat nem teljesíti, vagy teljesítését felszólítás ellenére elmulasztja - ide értve azt az esetet is, amikor az Önkormányzat a szükséges döntéseit nem hozza meg, vagy jelentősen késlekedik azok meghozatalával -, ha azok lehetetlenné teszik vagy súlyosan akadályozzák a Szolgáltató által vállalt szolgáltatás teljesítését, a megegyezés szerinti menetrendek megtartását, a járművek közlekedtetését.

12.6. A 12.4. és 12.5. pont szerinti rendkívüli felmondásnak írásban, olyan határidő megállapításáva1 van helye, hogy az Önkormányzat a közszolgá1tatás ellátásáról gondoskodhasson.

13. Kapcsolattartás, etikus magatartás, adatvédelem

13.1. Szerződő Felek a szerződésszerű teljesítés érdekében kötelesek együttműködni. Ennek megfelelően időben tájékoztatják egymást, nem csupán a jelen Szerződésben foglaltak teljesítéséről, hanem minden olyan kérdésről, körülményről, amely a Szerződés hibátlan, maradéktalan teljesítésére kihatással lehet.

13.2. Felek a jelen Szerződés végrehajtásának megfelelő biztosítása érdekében kapcsolattartókat jelölnek ki. A kapcsolattartó személyek kijelölése a Szerződés aláírásával egyidejűleg, írásban történik, alapvetően nevük, beosztásuk, telefon és e-mail elérhetőség megjelöléssel. 

13.3. A kapcsolattartók adatait Felek a Szerződés 6. számú mellékleteként csatolják. A kapcsolattartók adatainak változása a Szerződés módosítását nem igényli, arról Felek írásban kötelesek haladéktalanul értesíteni egymást.

13.4. A kapcsolattartásra kijelölt személyek a teljesített szolgáltatással, végrehajtással kapcsolatban jognyilatkozat megtételére jogosultak, ez a jogosítvány azonban nem terjed ki a jelen Szerződés módosításával, megszüntetésével kapcsolatos jognyilatkozatok megtételére, amelyre kizárólag a Felek cégjegyzési vagy képviseleti joggal felruházott képviselői jogosultak.

13.5. Felek kijelentik, hogy  a Szerződésben megjelölt, a Felek képviseletében eljáró személyek, a kapcsolattartó személyek személyes adatait (teljes név, beosztás, e-mail cím, telefonszám), valamint – amennyiben van - a teljesítésigazolásra jogosult személyek személyes adatait (teljes név, beosztás, telefonszám, e-mail cím, aláírás) és a szerződés teljesítésében egyéb módon résztvevők vagy közreműködők személyes adatait kizárólag a Szerződés létrejötte és teljesítése, különösen a teljesítéssel összefüggő kapcsolattartás, valamint a Szerződés teljesítésével összefüggő jognyilatkozatok megtétele céljából kezelik. 

13.6. Az Önkormányzat a Szerződés aláírásával nyilatkozik, hogy  az érintettekkel igazolható módon megismertette a másik Félnek, a VOLÁNBUSZ Zrt-nek a szerződéskötés során képviseletre és aláírására jogosult (természetes, meghatalmazott, vagy cégjegyzésre jogosult) személyek, a teljesítésigazoló személyek, a Szerződésben megjelölt kapcsolattartók, illetve a Szerződés teljesítésében egyéb módon résztvevők vagy közreműködők személyes adatainak kezelésével kapcsolatos adatkezelési tájékoztatóját, így a GDPR 14. cikk szerinti tájékoztatást a VOLÁNBUSZ Zrt. a másik Fél érintettjei részére megadta. A VOLÁNBUSZ Zrt. az ehhez az adatkezeléshez kapcsolódó adatkezelési tájékoztatóját a honlapján nyilvánosságra hozta, amely folyamatosan, korlátozás nélkül bárki számára elérhető az alábbi címen: https://www.volanbusz.hu/hu/volanbusz/adatvedelmi-tajekoztato az 5.25. pontban: https://www.volanbusz.hu/files/public/adatvedelem/Szerzodeskotesselosszefuggoadatkezeles.pdf 

13.7. Az Önkormányzat megismerte és elfogadja a Szolgáltató Etikai Kódexét (https:// www.volanbusz.hu/hu/volanbusz/etikai-kodex), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Szolgáltató által lefolytatott eljárásban együttműködik a vizsgálókkal. Vállalja, hogy a Szolgáltató nevében eljáró személy(ek) Etikai Kódexet sértő cselekményé(ei)t jelzi a Szolgáltató által működtetett etikai bejelentő és tanácsadó csatornán keresztül. 

13.8. Felek rögzítik, hogy a jelen Szerződésben írt közszolgáltatási tevékenység ellátása során az utasok, valamint a szolgáltatói munkavállalók személyes adatait Önkormányzat nem ismeri meg, azt nem kezeli, azokat kizárólag Szolgáltató kezeli, így ő minősül az EU 2016/679. Általános Adatvédelmi Rendelet (GDPR) szerinti Adatkezelőnek.

13.9. Szolgáltató az utasok személyes adatait a GDPR, valamint az Sztv.-ben foglalt előírásokkal összhangban kezeli. Az adatkezelési tájékoztatót, amely tartalmazza valamennyi adatkezelés célját, jogalapját, az érintetteket megillető adatvédelemmel kapcsolatos joggyakorlására vonatkozó szabályokat, valamint az adatkezeléssel kapcsolatos részletes előírásokat a honlapján teszi közzé, az alábbi közzétételi egység alatt: https://www.volanbusz.hu/hu/volanbusz/adatvedelmi-tajekoztato

14. Titoktartás, információszabadság, átláthatóság

14.1. Felek megállapodnak abban, hogy a jelen Szerződés teljesítése során vagy azzal összefüggésben tudomásukra jutott üzleti és gazdasági titkot, bizalmas információt – beleértve a védett ismeretet is – megőrzik és bizalmasan kezelik, nem használják fel, nem teszik közzé, nem szolgáltatják ki, nem teszik hozzáférhetővé, felhasználhatóvá továbbá ezeket kizárólag a Szerződés teljesítésével kapcsolatban felmerülő feladatok megoldása érdekében használják fel. Feleket a titoktartási kötelezettség – eltérő írásos megállapodásuk hiányában – a fennálló jogviszony megszűnése után a Ptk. szerinti 5 éves elévülési időtartam alatt változatlanul, korlátozás nélkül terheli.

14.2. Felek kölcsönösen tájékoztatják egymást, hogy a rájuk külön-külön vonatkozó jogszabályok alapján – az információs önrendelkezési jogról és az információszabadságról szóló 2011. évi CXII. törvény, illetve a köztulajdonban álló gazdasági társaságok takarékosabb működéséről szóló 2009. évi CXXII. törvény, a közbeszerzésekről szóló 2015. évi CXLIII. törvény, valamint egyéb vonatkozó jogszabályok szerint – az általuk kötött szerződések vonatkozásában közzétételi, valamint tájékoztatási kötelezettségük áll fenn, melyet a jogszabályokban foglaltak szerint teljesíteni kötelesek. Felek a Szerződés aláírásával nyilatkoznak, hogy az erre vonatkozó jogszabályokat ismerik, a tájékoztatást megértették és tudomásul vették. 

14.3. A Felek a jelen Szerződés aláírásával egyidejűleg nyilatkoznak, hogy a nemzeti vagyonról szóló 2011. évi CXCVI. törvény 3. § (1) bekezdés 1. a) pontjában (Önkormányzat), illetőleg 1. b) pontjában (Szolgáltató) meghatározottak szerinti átlátható szervezetnek minősülnek. A Felek e tény változása esetén haladéktalanul kötelesek egymást értesíteni. A Felek kártalanítás nélkül és azonnali hatállyal jogosultak a Szerződést felmondani, ha a másik fél a Szerződés megkötését követően beállott körülmény folytán már nem minősül átlátható szervezetnek.

14.4. Felek kijelentik, tudomással bírnak arról, hogy az az információs önrendelkezési jogról és az információszabadságról szóló 2011. évi CXII. törvény információszabadságra vonatkozó rendelkezéseit is alkalmazni kell, amelynek megfelelően a titoktartási kötelezettségüknek kizárólag olyan mértékben tudnak eleget tenni, amilyen mértékben azt a vonatkozó jogszabály számukra lehetővé teszi.

III. VEGYES ÉS ZÁRÓ RENDELKEZÉSEK

15. A Felek törekednek a vitás kérdések tárgyalás útján való rendezésére, a közös meg-egyezésre. Közös megegyezés hiányában - jogvitás kérdésekben - a polgári perrendtartás szerint általános hatáskörrel és illetékességgel rendelkező bíróság jár el.

16. A jelen Szerződésben nem szabályozott kérdésekben a 2.2. pontban felsorolt és a további helyi autóbusszal végzett menetrend szerinti személyszállítási feladatok ellátására vonatkozó jogszabályok, valamint a Ptk.-ban foglaltak az irányadóak.

17. A Szolgáltató – az Önkormányzat egyidejű tájékoztatása mellett – jogosult harmadik fél részére személyszállítási szolgáltatást nyújtani azzal a feltétellel, hogy a harmadik fél számára nyújtott szolgáltatás nem jár a jelen Szerződésben rögzített teljesítményi és minőségi elvárások alulteljesítésével.

18. A Felek által kötött szerződés minden tekintetben nyilvános, de a teljesítés kapcsán tudomásukra jutott információkat kötelesek bizalmasan kezelni.

19. A Felek tudomásul veszik, hogy a jelen szerződéssel összefüggő jognyilatkozatok megtétele kizárólag a másik Félhez intézett ajánlott vagy más módon igazolhatóan kézbesített írásbeli jognyilatkozat útján érvényes. A Felek megállapodnak abban, hogy a jognyilatkozatokat kézbesítettnek tekintik, amennyiben a postai tértivevény a Félnek a jelen szerződésben meghatározott címéről „nem kereste”, „cím ismeretlen”, „cím elégtelen”, „az átvételt megtagadta”, „címzett elköltözött, utánküldést nem kér”, vagy egyéb más a címzetti felróhatóságot igazoló jelzéssel érkezik vissza feladónak. Felek a székhelyük változását kötelesek három (3) napon belül egymással postai, tértivevényes, ajánlott küldemény útján közölni. Ennek elmaradása esetén a Felek nem hivatkozhatnak a jelen szerződésben foglaltaktól eltérő címükre, mint a kézbesítés meghiúsulásának okára.

20. Felek megállapodnak, hogy a jelen Szerződésből eredő esetleges követeléseik elévülése vonatkozásában a Ptk. 6:25. § (1) bekezdésében foglaltakon felül elévülést megszakító tényként ismerik el a postai úton tértivevényes levélben/személyesen/futárszolgálattal a másik Fél részére megküldött felszólító levelet is.

21. Felek rögzítik, hogy az ellenőrzés, információkérés, beszámoló, adatszolgáltatás, a tevékenységről történő tájékoztatás során az adatvédelmi jogi előírásokra figyelemmel személyes adatok megismerésére nem kerülhet sor, kizárólag személyazonosításra alkalmatlan módon, statisztikai jelleggel.

22. Felek a szerződés aláírásával büntetőjogi felelősségük tudatában kijelentik, hogy az Áfa általános forgalmi adóról szóló 2007. évi CXVII. törvény 259. § 13. pontja alapján független Félnek minősülnek.

23. Jelen szerződést Felek akként írják alá, hogy azon valamennyi aláíró – a polgári perrendtartásról szóló 2016. évi CXXX. törvény 325. § (1) bekezdés f) pontja szerint – a minősített vagy minősített tanúsítványon alapuló fokozott biztonságú elektronikus aláírását vagy bélyegzőjét, és időbélyegzőt elhelyezi. A jelen szerződést a Felek általi – jelen pont szerinti – aláírást követően az utolsóként aláíró Fél elektronikus úton küldi meg a másik Fél részére. 

A szerződés elválaszthatatlan részét képezik annak mellékletei, melyek a szerződés megkötésekor az alábbiak:

Mellékletek:
1. számú melléklet:	Érd Megyei Jogú Város helyi közforgalmú menetrendszerinti autóbusz-közlekedésének vonalhálózata
2. számú melléklet:	Érd Megyei Jogú Város helyi közforgalmú menetrendszerinti autóbusz-közlekedésének menetrendje
3. számú melléklet:	Érd Megyei Jogú Város helyi közforgalmú menetrendszerinti autóbusz-közlekedésének díjtermékei és díjai
4. számú melléklet:	Beszámolók minimális tartalma
5. számú melléklet:	Bevétellel nem fedezett indokolt költségek számítási módszere
6. számú melléklet:	Kapcsolattartók
7. számú melléklet:	Érd MJV Közgyűlésének …./2024. (…….)  határozata


Érd, 2024. a lenti elektronikus aláírás szerint	Budapest, 2024. a lenti elektronikus aláírás szerint

